Eilisessä Pride-tapahtumassa pastori Toni Fagerholm siunasi lesboparin. Tämän seurauksena Vantaankosken kirkkoherra Hannu Pöntinen päätti retroaktiivisesti muuttaa siunatun lesboparin siunauksen epäsiunaukseksi. Kirkkoherralla on nimittäin mahtavampi magia kuin tavallisella peruspastorilla, joten kirkkoherra voi julistaa, että peruspapin tekemät loitsut ovatkin mitättömiä.

Tämä tuntuu jotenkin absurdilta. Ensin toinen heiluttelee käsiään, mutisee mystisiä satoja vuosia vanhasta juutalaisten loitsukirjasta ja kuvittelee loihtivansa parin päälle Jumalan siunauksen. Tämän jälkeen toinen jätkä vaan tulee puskista ja toteaa, että tällä mystisten mutisemisella ja käsien heiluttelemisella ei ollutkaan maagista vaikutusta, koska velhojen keskuscabal ei hyväksynyt sitä. Elämän ajan on tullut pelattua roolipelejä, mutta silti nämä jutut tuntuvat omituisilta.

Koska vituttaa tommoset muiden hienoja rituaaleja ja loitsuja pilaavat kirkkoherrat, niin taidankin tältä samalta istumalta siunata kaikki maailman homoparit. Joten pikemmittä puheitta: Siunaan jokaisen maailman samaa sukupuolta olevien ihmisten edustaman parin Isä Jumalan silmien edessä ikuiseen armoon ja rakkauteen! Avioliittonne ovat nyt pyhiä Jumalan silmissä ja niiden ylle on laskeutunut Pyhä Henki! Tätä siunausta ei voi kumota, sillä se on Jumalan pyhittämä ja siten vahvempi kuin mikään maallinen voima! Jeesus rakastaa homojen avioliittoja!

Mikäli kirkko kuitenkin kaikesta huolimatta yrittää kumota siunaustani, olen valmis maagiseen sotaan homojen oikeuksien puolesta. Olenkin asettanut kirkon nyt kirkonkiroukseen, joka astuu voimaan, mikäli Pöntinen tai kukaan muu kirkollisesta velhoneuvostosta edes yrittää kumota siunaukseni. Aika vakavista jutuista on siis kyse.

Miten nyt suu pannaan, kirkkoherra?!